**ΠΑΡΑΔΕΙΓΜΑΤΑ ΕΦΑΡΜΟΓΗΣ ΤΟΥ ΜΕΣΟΥ ΕΤΗΣΙΟΥ ΤΖΙΡΟΥ ΤΟΥ ΚΑΔ**

Οι ακόλουθοι υπολογισμοί βασίζονται στην παραδοχή ότι ο μέσος όρος των ετήσιων ακαθάριστων εσόδων που δηλώθηκαν στον ΚΑΔ 69101000 (Νομικές Υπηρεσίες Δικηγόρων ) ανέρχεται στο ποσό των 15.000 ευρώ.

1. Δικηγόρος 6ετίας δηλώνει ετήσια ακαθάριστα έσοδα (τζίρο )15.100 ευρώ. Η τεκμαρτή ελάχιστη αμοιβή προσαυξάνεται κατά 35% και ανέρχεται σε (10.920x1,35) 14.742 ευρώ.
2. Δικηγόρος 12ετίας δηλώνει ετήσια ακαθάριστα έσοδα (τζίρο) 15.100 ευρώ .Η τεκμαρτή ελάχιστη αμοιβή προσαυξάνεται κατά 35% και ανέρχεται σε (14.196 x1,35) 19.164 ευρώ.
3. Δικηγόρος 6ετίας δηλώνει ετήσια ακαθάριστα έσοδα( τζίρο)23.000 ευρώ .Η τεκμαρτή ελάχιστη αμοιβή προσαυξάνεται κατά 70% και ανέρχεται σε (10.920x1,70)18.564 ευρώ.
4. Δικηγόρος 12ετίας δηλώνει ετήσια ακαθάριστα έσοδα (τζίρο)30.500 ευρώ .Η τεκμαρτή ελάχιστη αμοιβή προσαυξάνεται κατά 100%και ανέρχεται σε (14.196x2) 28.392ευρώ.
5. Δικηγόρος 5ετίας δηλώνει ετήσια ακαθάριστα έσοδα (τζίρο) 15.100 ευρώ.Η τεκμαρτή ελάχιστη αμοιβή προσαυξάνεται κατά 35%και ανέρχεται σε (7.316,40x1,35) 9.877,14 ευρώ.

**ΣΥΜΠΕΡΑΣΜΑ:** Παρότι η εφαρμογή της προσαύξησης; Βάσει του μέσου ετησίου τζίρου αποσκοπεί στον περιορισμό της δήλωσης υπερβολικών δαπανών, οδηγεί κατ’ αποτέλεσμα στη φορολόγηση τεκμαρτού κέρδους που πλησιάζει και σε πολλές περιπτώσεις υπερβαίνει τα ακαθάριστα έσοδα. Αυτό αποτελεί παράβαση του άρθρου 4 παρ. 5 του Συντάγματος, το οποίο κατοχυρώνει τη φορολόγηση με βάση την **πραγματική** φοροδοτική ικανότητα και επιβάλλει τη φορολόγηση του καθαρού κέρδους , που προκύπτει μετά την έκπτωση των δαπανών από τα ακαθάριστα έσοδα.

*Επιμέλεια του* ***Ανδρέα Τσουρουφλή****, Αναπληρωτή Καθηγητή ΕΚΠΑ, Φορολογικού Συμβούλου Ολομέλειας*